प. पू. सरसंघचालक डॉ. मोहन भागवत जी ने कहा कि आरोग्य भारती किसी चिकित्सा पद्धति के विरोध में नहीं है, अपितु सभी पद्धतियों को पूर्ण करने के लिए उत्पन्न हुआ है. आरोग्य भारती का ध्येय है कि कोई मनुष्य बीमार न पड़े. हर व्यक्ति को नियमित व्यायाम, हितकर आहार, सही मात्र में आहार, ऋतु अनुसार आहार और विहार अपनाना चाहिए. इन सब बातों का ध्यान रखने से व्यक्ति का शरीर ही नहीं, बुद्धि और मन भी स्वस्थ रहता है. उन्होंने संस्कारों पर ध्यान दिलाते हुए कहा कि संस्कार अच्छे हों तो जीवन शैली भी अच्छी रहती है. सरसंघचालक जी ने ने आरोग्य भारती के मुख्य बिंदु स्वस्थ व्यक्ति – स्वस्थ परिवार, स्वस्थ ग्राम – स्वस्थ राष्ट्र पर सभी से कार्य करने का आह्वान किया.